תקנות העיטורים בצבא הגנה לישראל (אות מערכת שלום הגליל – קביעת זכאים)

{{ח:התחלה}}
{{ח:כותרת|תקנות העיטורים בצבא הגנה לישראל (אות מערכת שלום הגליל – קביעת זכאים), התשמ״ג–1983}}

{{ח:פתיח-התחלה}}
{{ח:תיבה|ק״ת תשמ״ג, 709|תקנות העיטורים בצבא הגנה לישראל (אות מערכת שלום הגליל – קביעת זכאים)|https://olaw.org.il/takanot/takanot-4458.pdf}}, {{ח:תיבה|1278|תיקון|https://olaw.org.il/takanot/takanot-4492.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק העיטורים בצבא הגנה לישראל#סעיף 7|סעיף 7(א)}} {{ח:חיצוני|חוק העיטורים בצבא הגנה לישראל|לחוק העיטורים בצבא הגנה לישראל, התש״ל–1970}} (להלן – החוק), ובאישור הממשלה, אני קובע לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”שירות סדיר“ – כמשמעו {{ח:חיצוני|חוק שירות בטחון|בחוק שירות בטחון, התשי״ט–1959 [נוסח משולב]}} (להלן – חוק שירות בטחון), לרבות שירות קבע כמשמעו {{ח:חיצוני|חוק שירות הקבע בצבא-הגנה לישראל (גימלאות)|בחוק שירות הקבע בצבא־הגנה לישראל (גימלאות), התשי״ד–1954}};
{{ח:ת|סוג=הגדרה}} ”שירות מילואים“ – כמשמעו {{ח:חיצוני|חוק שירות בטחון|בחוק שירות בטחון}};
{{ח:ת|סוג=הגדרה}} ”התקופה הקובעת“ – התקופה שבין יום י״ד בסיון התשמ״ב (5 ביוני 1982) לבין יום י״ב בתשרי התשמ״ג (29 בספטמבר 1982).

{{ח:סעיף|2|אות מערכת שלום הגליל|תיקון: תשמ״ג}}
{{ח:ת}} אות מערכת שלום הגליל, המציין השתתפות במערכת שלום הגליל, יהא אות מערכה לענין {{ח:חיצוני|חוק העיטורים בצבא הגנה לישראל|החוק}}.

{{ח:סעיף|3|זכאים לקבלת האות|תיקון: תשמ״ג}}
{{ח:תת|(א)}} לקבלת אות מערכת שלום הגליל יהיה זכאי חייל ששירת בתקופה הקובעת בשירות סדיר או בשירות מילואים, ונתקיים בו אחד מאלה:
{{ח:תתת|(1)}} שירת בתקופה הקובעת שלושה ימים רצופים לפחות;
{{ח:תתת|(2)}} שירת בתקופה הקובעת פחות משלושה ימים רצופים, אולם –
{{ח:תתתת|(א)}} נעלם בתקופת שירותו ומאז לא נודעו עקבותיו;
{{ח:תתתת|(ב)}} נפל, נשבה או נפצע בתקופת שירותו;
{{ח:תתתת|(ג)}} נחבל או חלה בתקופת שירותו ועקב שירותו, או מחלתו הוחמרה בתקופת שירותו ועקב שירותו;
{{ח:תתת|(3)}} נפל בפעולה קרבית, או נעלם, או נשבה בגזרת הלבנון לאחר תום התקופה הקובעת – כל עוד ערוכים כוחות צה״ל בגזרה זו;
{{ח:תתת|(4)}} שירת בגזרת הלבנון לאחר תום התקופה הקובעת וראש מטכ״ל–אכ״א או מי שהוא הסמיכו הורה כך, לאחר ששוכנע כי נתקיימו נסיבות מיוחדות בשלהן יש להעניק לו את האות.
{{ח:תת|(ב)}} שוטר, סוהר ועובד שירותי הבטחון הממלכתיים יהיה זכאי לקבלת אות מערכת שלום הגליל בתנאי ששירת ביחידתו, בתקופה הקובעת, עשרים ואחד ימים רצופים לפחות או ששירותו הסתיים עקב פציעה או מוות שאירעו לו בתקופת שירותו ועקב שירותו בתקופה הקובעת.

{{ח:סעיף|4|זכאי שנפטר|תיקון: תשמ״ג}}
{{ח:ת}} חייל זכאי לאות מערכת שלום הגליל, אשר נפטר לפני הענקת האות, יימסר האות לשאר בשרו הקרוב ביותר, כמפורט {{ח:חיצוני|חוק העיטורים בצבא הגנה לישראל#סעיף 6|בסעיף 6(ב) לחוק}}.

{{ח:סעיף|5|מי שאינם זכאים לאות|תיקון: תשמ״ג}}
{{ח:ת}} על אף האמור {{ח:פנימי|סעיף 3|בתקנה 3(א)}} לא יהיה זכאי לאות –
{{ח:תת|(1)}} מי שגוייס לשירות סדיר בצה״ל ביום י׳ בתמוז התשמ״ב (1 ביולי 1982) או אחריו, אלא אם הורה ראש מטכ״ל–אכ״א אחרת;
{{ח:תת|(2)}} מי שבמשך התקופה הקובעת –
{{ח:תתת|(א)}} ריצה עונש מחבוש לתקופה העולה על 28 ימים;
{{ח:תתת|(ב)}} נעדר לתקופה כלשהי מן השירות ונענש על כך כדין;
{{ח:תתת|(ג)}} היה מוצב או מסופח לתקופה העולה על 30 ימים לאחת הרשימות המקובצות הבאות, כמשמען בפקודות הצבא: ר״מ 3א׳, ר״מ 3ב׳, ר״מ 7 ו־ר״מ 8;
{{ח:תת}} אלא אם הורה ראש מטכ״ל–אכ״א אחרת;
{{ח:תת|(3)}} מי שראש מטכ״ל–אכ״א הורה כך לגביו, אם הורשע בבית דין צבאי או בבית משפט אזרחי בעבירה שיש עימה קלון, או התנהג בתקופה הקובעת או לאחריה באופן החורג מאמות המידה הנדרשות מחייל וניתנה על כך חוות דעת של הפרקליט הצבאי הראשי.

{{ח:חתימות|כ״ד בטבת התשמ״ג (9 בינואר 1983)}}
* '''אריאל שרון'''
שר הבטחון
{{ח:סוגר}}
{{ח:סוף}}
[[קטגוריה:בוט חוקים]]